stanford-oval/wikipedia huggingface dataset:
Philippe de Champaigne
Aiheesta muualla

Kuvia tai muita tiedostoja aiheesta Philippe de Champaigne Wikimedia Commonsissa
Elämäkerta ja kuvia maalauksista (Arkistoitu – Internet Archive) (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Tšekki  Australia  Alankomaat  Puola  Portugali  Vatikaani 
Tieteilijät:  CiNii 
Taiteenala:  Auckland 2  KulturNav 2  MusicBrainz  Prado  RKD Artists  Städel  ULAN 
Henkilöt:  Alankomaat 2  Deutsche Biographie  DDB  Trove 
Muut:  Europeana  SNAC  IdRef  Te Papa (New Zealand)
Chakmat

Chakmat ovat etninen ryhmä etenkin nykyisin Bangladeshiin kuuluvalla Chittagong Hill Tractsin alueella, sekä myös Intian ja Myanmarin puolella Bangladeshin vastaista rajaa. Chakmat puhuvat bengalin kielen chakma-nimistä murretta ja uskonnoltaan he ovat theravada-buddhalaisia. Yhteensä heitä on joidenkin arvioiden mukaan noin 300 000.
Asuinalue ja lukumäärä

Ckahmojen perinteinen asuinalue Bangladeshissa käsittää niin sanottuun Chittagong Hill Tracts-alueeseen kuuluvat Rangamatin, Bandarbanin ja Khagrachharin piirikunnat. Alueen heimoista chakmat käsittävät noin puolet. Koko alueen väestöstä he jäävät kuitenkin vähemmistöksi. Osa chakmoista elää myös Intian puolella rajaa etenkin Mizoramin, Tripuran, Assamin ja Arunachal Pradeshin osavaltioihin kuuluvalla alueella, sekä Myanmarin puolella. Yhteensä heitä on ehkä noin 300 000.
Historia

Chakmojen alkuperästä ei ole täyttä varmuutta. Heidät on joskus liitetty myyttiseen Champoknagarin kuningaskuntaan, josta kertovasta tarinassa eräs kuningaskunnan ruhtinaista lähti armeijan kanssa asettuen Myanmariin eli Burmaan, jossa he paikallisiin sekoittuessaan muodostivat chakmojen esi-isät. Cjhakmat asuttivat Arakania noin 100-vuoden ajan, kunnes he 1500-luvulla siirtyivät edelleen Myanmarista nykyisille alueilleen. Tarina perustuu suulliseen perinteiseen, eikä esimerkiksi Champoknagarin sijaintia tunneta. Mahdollisesti chakmat puhuivat kuitenkin alun perin Bangladeshissa arakanin kieltä tai sen sukulaiskieltä ja chakman kieli omaksuttiin bengalin puhujilta vasta myöhemmin.
Vuoden 1650 paikkeilta lähtien chakmat olivat islamilaisten suurmogulien vaikutusvallan piirissä. Bengalilaisten kanssa käytiin kauppaa ja heiltä saatiin esimerkiksi suolaa ja kalaa. Veroja chakmat maksoivat suurmogulien virkamiehille. Veroja maksettiin puuvillana. Vuonna 1724 chakmat ajautuivat sotaan suurmoguleja vastaan, kun heidän päällikkönsä Jalal Khan lopetti verojen maksun. Seuranneessa sodassa chakmat antautuivat suurmogulien sotaretken jälkeen vuonna 1737. Pian alueella alkoivat kuitenkin vaikuttaa britit, jotka perustivat alaisensa Sherdoulat Khan-nimisen chakmaradžan hallitseman alueen vuonna 1776. Sherdoulat Khanin poika Janbux Khan kävi sotaa brittejä vastaan vuosina 1783, 1785 ja 1787. Lopulta chakmat tekivät rauhan brittien kanssa, jossa he suostuivat maksamaan briteille veroja.
Chakmat elivät hallitsijoidensa alaisina vuoteen 1900 saakka, jolloin britit perustivat Chittagong Hill Tractsin alueen. Alue jaettiin tuolloin mouza tai mawza-nimisten päällikköjen hallitsemiin kyläalueisiin chakmojen, mongien ja bohamngien kesken. Intian jaon yhteydessä vuonna 1947 alueesta tuli osa Itä-Pakistania. Itä-Pakistan itsenäistyi edelleen nykyisenä Bangladeshina vuonna 1971. Osana Pakistania ja Bangladeshia chakmojen perinteinen elämäntyyli muuttui huomattavasti. Esimerkiksi 1960-luvulla rakennettu Kaptain pato pakotti monet chakmat ja muiden heimojen jäsenet muuttamaan alueiltaan muualle. Osa heistä siirtyi Intian puolelle, jossa heitä asuu edelleen. Samaan aikaan heimojen alueelle muutti suuri määrä bengalilaista valtaväestöä. Osa chakmoista on käynyt aseellista vastarintaa Bangladeshin keskushallintoa vastaan monien muiden alueen heimojen tapaan.
Kulttuuri

Chakmat tunnetaan Bangadeshissa bengalinkielisellä nimellä changma. Chakman kieltä voidaan pitää bengalin kielen murteena, jota kirjoitetaan bengalilaisella kirjaimistolla. Kielen sanastosta joidenkin arvioiden mukaan noin 80 % on peräisin bengalista. Alun perin he lienevät puhuneet tiibetiläis-burmalaista kieltä.
Uskonnoltaan chakmat ovat Bangladeshin valtaväestöstä poiketen theravada-buddhalaisia ja he seuraavat buddhalaisia juhlapäiviä. Chakmojen uskoon kuuluvat myös erilaiset henget ja jumaluudet, joista osa on omaksuttu hindulaisuudesta. Henget voivat olla hyvän- tai pahantahtoisia. Pahantahtoisten henkien aiheuttamia ongelmia, kuten sairauksia tai satojen tuhoutumisia hoitavat henkilääkärit eli baidyot.
Chakmojen pääelinkeino on maanviljely. He kasvattavat esimerkiksi riisiä, taaroa ja inkivääriä. Perinteisesti viljelys on tapahtunut kaskiviljelynä (jhuum), jossa uutta maata kasketaan hieman ennen sadekautta. Sadonkorjuu tehtiin lokakuun ja marraskuun välisenä aikana. Bangladeshissa keskushallinto on pyrkinyt saamaan heimoja kasvattamaan hedelmiä ja luopumaan kaskiviljelyksestä. Maanviljelyn ohella on harjoitettu metsästystä ja kalastusta, sekä käsityöläisyyttä.
Chakmojen yhteiskuntarakenteen peruspilari on perhe eli paribar. Yhteisölliset kylät eli bari koostuvat useista perheistä, joiden jäsenet osallistuvat yhteishyödyllisiin töihin keskenään. Baria johtaa karbari. Eri kylät voivat osallistua toistensa kanssa esimerkiksi tiettyjen rituaalien järjestämiseen. Naiset muuttavat yleensä avioituessaan aviomiehensä taloon ja perintö perityy mieslinjan mukaisesti. Aikanaan yhdellä miehellä oli mahdollista olla monta vaimoa, mutta tapa on sittemmin harvinaistunut. Gutti tai ghusti on patrilineaarinen sukupolvilinja, jota lasketaan seitsemän tai nykyisin useammin neljä sukupolvea taaksepäin. Chakmat eivät voi ottaa aviopuolisoaan omasta guttistaan.
Chittagong Hill Tracts Bangladeshin kartalla.
Kaptain padon rakennuttaminen aiheutti monen chakman siirtolaisuuden.
Chakmatanssijoita Dhakassa.
Hilaire de Chardonnet

| Hilaire de Chardonnet |
| --- | --- |

Henkilötiedot
Koko nimi:  Louis-Marie Hilaire Bernigaud de Chardonnet
Syntynyt: 1. toukokuuta 1839 Besançon
Kuollut: 11. maaliskuuta 1924 (84 vuotta) Pariisi
Koulutus ja ura
Tutkimusalue:  Kemia
Louis-Marie Hilaire Bernigaud de Chardonnet (1. toukokuuta 1839 Besançon – 11. maaliskuuta 1924 Pariisi) oli ranskalainen kreivi ja kemisti, joka keksi ”keinosilkin” eli raionin valmistusmenetelmän. Tutkittuaan Louis Pasteurin apulaisena silkkiperhosia hän keksi samankaltaisen tavan valmistaa nitroselluloosasta ohutta ja taipuisaa kuitua, josta voitiin kehrätä lankaa ja kutoa silkkiä muistuttavia tekstiilejä.
Chardonnet osallistui teini-iässä Faculté des Sciences de Besançonin tiedekursseihin ja suoritti bachelier-tutkinnon tieteissä  16-vuotiaana. Hän pääsi opiskelemaan École Impériale Polytechnique -oppilaitokseen vuonna 1859, jossa hänen opiskelijatovereihinsa kuului muun muassa tuleva kolmannen tasavallan presidentti Sadi Carnot.
Chardonnet’n perustama tehdas Besançonin liepeillä kuuluu nyt Rhodia-yhtiölle.
Tarinan mukaan Chardonnet teki keksintönsä Pasteurin laboratoriossa aluksi vahingossa, kaadettuaan kollodiumia eli nitroselluloosaliuosta laboratoriopöydälle ja jätettyään siivoamatta sitä. Kuivuttuaan neste oli muuttunut pitkiksi kuiduiksi. Chardonnet kehitti muuntokuitujen valmistuksessa yhä käytettävän perusperiaatteen: puuselluloosa liuotetaan siirappimaiseksi liuokseksi, joka sitten ruiskutetaan kymmeniä tuhansia reikiä sisältävän kehruusuulakkeen läpi ja jähmetetään erillisiksi kuiduiksi. Hän patentoi menetelmän vuonna 1884, sai siitä pääpalkinnon Pariisin vuoden 1889 maailmannäyttelyssä ja alkoi rakentaa synnyinkaupunkinsa Besançonin lähelle ensimmäistä tekosilkkitehdasta, joka valmistui 1898 Doubsjoen varrelle Prés de Vaux’hon. Samanlaisia tehtaita perustettiin sitten myös Sveitsiin, Belgiaan, Unkariin, Italiaan ja Britanniaan.
Besançonissa on Chardonnet’n mukaan nimetty ammattikoulu ja Chalon-sur-Saônessa lukio.
Aiheesta muualla

Perusteellinen  selvitys Chardonnet’n käyttämästä tekniikasta (Arkistoitu – Internet Archive) (ranskaksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Puola 
Henkilöt:  Deutsche Biographie  DDB 
Muut:  SNAC  IdRef
Jaana Airaksinen

| Jaana Airaksinen |
| --- | --- |
 Jaana Airaksinen joulukuussa 2008.
Henkilötiedot
Syntynyt: 24. syyskuuta 1961 Tervo (ikä 63)
Kansalaisuus:   Suomi
Ammatti:  kirjailija, kansalaisaktivisti
Siviilisääty:  avoliitossa
Puoliso:  Risto Isomäki
Jaana Airaksinen (s. 24. syyskuuta 1961 Tervo) on suomalainen kirjailija ja kansalaisaktivisti. Hän on ollut Voima Kustannuksen tytäryhtiö Into Kustannuksen toimitusjohtaja vuodesta 2007 sekä Voima-lehden päätoimittaja 2004–2005 ja lehden toimitusjohtaja 2005–2007.
Elämä

Airaksinen valmistui kauppatieteiden maisteriksi Helsingin kauppakorkeakoulusta 1989.
Airaksinen työskenteli Yhdistyneiden kansakuntien kehitysohjelman (UNDP) palveluksessa Papua-Uusi-Guineassa, New Yorkissa ja Malawissa 1989–1994.
Vuonna 2015 Airaksinen sai Suomen tietokirjailijat ry:n myöntämän tietokirjallisuuden edistämispalkinnon.
2015 hän allekirjoitti Paavo Väyrysen kansalaisaloitteen Suomen EMUssa pysymiseen liittyen.
Airaksisen puoliso on kirjailija ja ympäristöaktivisti Risto Isomäki.
Teokset

Airaksinen, Jaana & Ripatti, Tuula (toim.): Rotunaisia ja feministejä.  Tampere:  Vastapaino, 1999.  ISBN 951-768-052-X
Airaksinen, Jaana & Hukkanen, Anne & Lilja, Eeva-Liisa: Ruokapiiriopas. Miten hankin luonnonmukaista ruokaa edullisesti.  Helsinki:  Kansan sivistystyön liitto, 1999.  ISBN 951-9455-71-X
Airaksinen, Jaana & Kapanen, Niina: Kaikki kurveistani.  Helsinki, Turku:  Like, Maan ystävät, 2000.  ISBN 951-578-815-3
Airaksinen, Jaana & Isomäki, Risto & Laitila, Anastasia: Kohti kestävää maailmaa.  Helsinki:  Ympäristö ja kehitys, Maan ystävät, 2002.
Maailmankauppaa kaikille.  Helsinki:  Like, Suomen rauhanpuolustajat, 2003.  ISBN 951-578-970-2
Hakkarainen, Outi & Airaksinen, Jaana & Selin, Tove (toim.): Talous ja demokratia. Ratkaisuja Suomesta ja muualta maailmasta.  Helsinki:  Like, Suomen rauhanpuolustajat, 2005.  ISBN 952-471-437-X
Teokset > Eva Raulo -dekkarit

Lamerica.  Helsinki:  Like, 2003.  ISBN 952-471-124-9
Kätköissä paratiisin.  Helsinki:  Like, 2004.  ISBN 952-471-380-2
Vailla varjoa.  Helsinki:  Like, 2006.  ISBN 952-471-786-7
Suomennokset

Hines, Colin: Lokalisaatio. Vaihtoehto vapaakaupan ylilyönneille.  (Localization. A global manifesto, 2000)  Helsinki:  Like ja Suomen Rauhanpuolustajat, 2001.  ISBN 951-578-805-6
Chua, Amy: Maailma liekeissä. Globaali markkinatalous, demokratia ja konfliktit.  (World on fire. How exporting free market democracy breeds ethnic hatred and global instability, 2003)  Helsinki:  Like ja Suomen Rauhanpuolustajat, 2006.  ISBN 952-471-639-9
Aiheesta muualla

Jaana Airaksinen Liken sivulla
Sanojen ajan artikkeli Jaana Airaksisesta Kirjasampo.fi:ssä
Jaana Airaksisen esittely DekkariNetissä (Arkistoitu – Internet Archive)
| 0 | 1 | 2 | 3 |
| --- | --- | --- | --- |
|  | Edeltäjä: Peik Johansson | Voima-lehden päätoimittaja 2004–2005 | Seuraaja: Kimmo Jylhämö |
| 0 | 1 | 2 | 3 |
| --- | --- | --- | --- |
|  | Edeltäjä: (Ensimmäinen tehtävässä) | Into Kustannus Oy:n toimitusjohtaja 2007–2022 | Seuraaja: Johanna Paaso |
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Norja
Chaoyong

| Chaoyong |
| --- | --- |
 Chaoyong

Aluksen vaiheet
Rakentaja:  Armstrong Whitworth, Elswick
Kölinlasku:  15. tammikuuta 1880
Laskettu vesille:  11. marraskuuta 1880
Palveluskäyttöön:  14. heinäkuuta 1881
Poistui palveluskäytöstä:  upotettu 17. syyskuuta 1894
Tekniset tiedot
Uppouma:  1 370 t
Pituus:  64 m (kokonaispituus)
Leveys:  9,75 m
Koneteho:  2 600 ihp
Nopeus:  15 solmua
Miehistöä:  137-140
Aseistus
Aseistus:  2 x 10" tykkiä 4 x 4,7" tykkiä 2 x kaksiputkista 9 naulan tykkiä 4 x 11 mm Gatling-konekivääriä 4 x QF 3 naulan Hotchkiss -tykkiä 2 x neliputkista Nordenfelt-tykkiä
Chaoyong (kiin. 超勇) oli Kiinan Qing-dynastian Beiyangin laivaston vuonna 1880 vesillelaskettu Chaoyong-luokan panssarikansiristeilijä. Alus upposi ensimmäisessä Kiinan-Japanin sodassa 17. syyskuuta 1894.
Valmistus

Chaoyong tilattiin Armstrong Whitworthilta Elswickistä ja sen köli laskettiin 15. tammikuuta 1880 Low Walkerin telakalla numerolla 406. Alus laskettiin vesille saman vuoden lopulla 4. marraskuuta ja George Rendell'n suunnittelema alus valmistui 15. heinäkuuta 1881.
Palvelus

Alus lähti 9. elokuuta 1881 Kiinan lipun nostettuaan sisaraluksensa Yangwein kanssa Newcastlesta Weihaiweihin, jonne ne saapuivat lokakuun puolivälissä. Perille saavuttuaan kumpikin alus liitettiin Beiyangin laivastoon, vaikka Chaoyong olikin marraskuun Shanghaissa telakalla. Kiinan Japanin suhteiden kiristyessä Koreassa alukset lähetettiin vuonna 1886 amiraali Ding Ruchangin osaston mukana Inchoniin. Chaoyong ei heikon kuntonsa vuoksi ylittänyt kymmenen solmun nopeutta ja samoin osa sen aseistuksesta oli toimintakunnoton.
Ensimmäisen Kiinan-Japanin sodan puhjettua alus kuului amiraali Dingin taistelulinjaan Jalujoen taistelussa 17. syyskuuta 1894, vaikka sen vikoja ei oltu korjattu. Alusta vastaan hyökkäsi keisarillisen Japanin laivaston risteilijät Yoshino, Takachiho, Akitsushima ja Naniwa, joiden ampumat 4,7 tuuman kranaatit tekivät aluksella suurta tuhoa. Aluksella syttyi tulipalo vernissalla käsiteltyjen puuosien sytyttyä hallitsemattomaan tuleen. Alus kallistui vasemmalle kyljelleen ja se täyttyi vedellä. Aluksen miehistö ajoi aluksen matalikolle estääkseen sen uppoamisen ja miehistö jätti aluksensa.
Japanilainen pelastusmiehistö tarkasti aluksen 18. syyskuuta ja päätti sen olevan korjauskelvoton, minkä jälkeen hylky tuhottiin räjäyttämällä.
Harmaabulbuli

| Harmaabulbuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Harmaabulbulit Eurillas
Laji::  gracilis
Kaksiosainen nimi
 Eurillas gracilis  Cabanis, 1880 
Synonyymit
 Andropadus gracilis 

Katso myös
   Harmaabulbuli Wikispeciesissä   Harmaabulbuli Commonsissa 
Infobox OKNimi-testi OKIUCN-testi OK: 
Harmaabulbuli (Eurillas gracilis) on bulbulien heimoon kuuluva varpuslintu.
Levinneisyys

Harmaabulbulia tavataan laajalla alueella Länsi- ja Keski-Afrikassa. Sen levinneisyysalue ulottuu Guineasta Nigerian kautta Angolan pohjoisosiin, Kongon demokraattiseen tasavaltaan ja Kenian länsiosiin asti. Lajin kannankehitys on vakaa ja se on luokiteltu elinvoimaiseksi.
Charlie pankissa

| Charlie pankissa> The Bank |
| --- | --- |
 Charlie pankissa -elokuvan teatterijuliste.
Ohjaaja:  Charles Chaplin
Käsikirjoittaja:  Charles Chaplin
Tuottaja:  Jess Robbins
Säveltäjä:  Robert Israel
Kuvaaja:  Harry Ensign
Leikkaaja:  Charles Chaplin
Pääosat:  Charles Chaplin   Charles Inslee   Carl Stockdale   Edna Purviance   Leo White
Valmistustiedot
Valmistusmaa:  Yhdysvallat
Tuotantoyhtiö:  Essanay Studios
Ensi-ilta:  9. syyskuuta 1915
Kesto:  33 min
Alkuperäiskieli:  mykkäelokuva (alkuperäiset välitekstit englanniksi)
Aiheesta muualla
IMDb 
Elonet
AllMovie
Infobox OKNimi-testi OK: 
The Bank
Charlie pankissa tai Charlien pankkiseikkailu (The Bank) on Charles Chaplinin ohjaama ja käsikirjoittama vuoden 1915 yhdysvaltalainen lyhyt mykkäelokuva.
Chaplin oli saanut Charlie naisena -elokuvan jälkeen voimakasta kritiikkiä ja paheksuntaa elokuvan säädyttömyydestä. Elokuvan jälkeen alkoi periaatteessa uusi kausi Chaplinin elokuvissa, sillä hän alkoi jatkossa keskittyä enemmän tarinoiden tunnepitoiseen ainekseen. Tähän vaikutti se, että elokuvan Kulkuri sai jatkuvia kehuja voimakkaasta lopustaan. Charlie pankissa oli ensimmäinen Chaplin uuden kauden elokuvista. Sen tarina perustui Chaplinin aiempaan elokuvaan, The New Janitor. Charlie pankissa päättyy poikkeuksellisen surullisesti komediaelokuvalle, sillä Edna Purviancen hahmo torjuu Chaplinin Kulkurin rakkaudenosoituksen halveksivasti.
Aiheesta muualla

Charlie pankissa Internet Movie Databasessa (englanniksi)
Charlie pankissa Elonet.
Charlie pankissa AllMoviessa. (englanniksi)
Harmaakurkkubulbuli

| Harmaakurkkubulbuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Vuoribulbulit Arizelocichla
Laji::  tephrolaemus
Kaksiosainen nimi
 Arizelocichla tephrolaema  (Gray, 1862) 
Synonyymit
 Andropadus tephrolaemus 

Katso myös
   Harmaakurkkubulbuli Wikispeciesissä   Harmaakurkkubulbuli Commonsissa 
Infobox OKNimi-testi OKIUCN-testi OK: 
Harmaakurkkubulbuli (Arizelocichla tephrolaema) on bulbulien heimoon kuuluva varpuslintu.
Levinneisyys

Harmaakurkkubulbulia tavataan Kamerunissa, Päiväntasaajan Guineassa ja Nigeriassa. Sen on kuvattu olevan yleinen tai runsaslukuinen, ja sen kannankehitys on vakaa. Se on luokiteltu elinvoimaiseksi.
Charter of the Forest

Charter of the Forest, uusintajulkaisu vuodelta 1225, British Library.
Charter of the Forest eli Metsän peruskirja on vuoden 1217 kuningas Henrik III:n englantilainen laajennus kahta vuotta aiempaan Juhana Maattoman allekirjoittamaan Magna Carta -perustuslakiin.
Charter of the Forest palauttaa aatelille sen ikiaikaisen oikeuden hyödyntää kruunun metsiä metsästykseen ja muuhun tarvittavaan toimintaan. Kun yhteiset luonnonvarat ovat olennainen kansalaisten toimeentulon lähde, ei sitä julkinen valta eli tässä tapauksessa kuningas voi käyttää mielin määrin omistuksesta huolimatta.
Nykyään tätä periaatetta tulkitaan paitsi jokamiehenoikeutena myös siten, että kun juridinen henkilö, esimerkiksi kaivos- tai metsäyhtiö katsoo oikeudekseen vaikkapa vieraan maan maaperällä aloittaa tuottavan liiketoiminnan, sitä ei voi paikallinen valtio estää. Esimerkiksi ylikansallinen kaivosyhtiö Pacific Rim käy vuonna 2016 oikeutta El Salvadorin valtiota vastaan, koska maan hallitus haluaa suojella ekologista ympäristöä kaivostoiminnan aiheuttamilta ongelmilta. Menetelmää on käytetty myös esimerkiksi Australiassa ja Kongossaselvennä. Menettelystä kansainvälisissä yhteyksissä käytetään yleisesti nimitystä vapaakauppa.
Elizabeth Chase

| Mitalit> Maa:   Zimbabwe.Naisten maahockey. Olympialaiset  | Mitalit> Maa:   Zimbabwe.Naisten maahockey. Olympialaiset  | Mitalit> Maa:   Zimbabwe.Naisten maahockey. Olympialaiset  | Maa:   Zimbabwe> Naisten maahockey. |
| --- | --- | --- | --- |
|  Kultaa | Moskova 1980 |  |  |
Elizabeth ”Liz” Chase (26. huhtikuuta 1950 Umtali, Etelä-Rhodesia, Brittiläinen imperiumi – 10. toukokuuta 2018) oli zimbabwelainen maahockeypelaaja ja olympiavoittaja.
Chase pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi jokaisessa viidessä ottelussa ja teki yhteensä kolme maalia. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.
1-dodekaanitioli

| 1-dodekaanitioli |
| --- | --- |

Tunnisteet
CAS-numero:  [112-55-0 [112-55-0]]
PubChem CID:  8195
Ominaisuudet
Molekyylikaava:  C12H25SH
Moolimassa:  202,4 g/mol
Ulkomuoto:  Kirkas väritön-vaaleankeltainen neste
Sulamispiste:  −7 – −9 °C (266–268 K)
Kiehumispiste:  266–285 °C (539–558 K)
Tiheys:  0,85 g/cm3
Liukoisuus veteen:  5,4·10-5 g/l (20 °C)
    
1-dodekaanitioli on orgaaninen yhdiste (tioli), joka on normaaliolosuhteissa olomuodoltaan väritöntä tai vaaleankeltaista nestettä, jolla on tunnusomainen haju. 1-dodekaanitiolista käytetään myös nimityksiä dodekyylimerkaptaani ja lauryylimerkaptaani.
1-dodekaanitiolista valmistetaan muun muassa lääkeaineita ja maatalouskemikaaleja. Yhdistettä on käytetty myös kumien valmistamiseen.
Ympäristö- ja terveysvaikutukset

1-dodekaanitioli ärsyttää silmiä, ihoa, ja hengitysteitä. Yhdisteen pitkäaikainen altistus voi aiheuttaa ihon herkistymistä. Palaessaan se muodostaa myrkyllisiä yhdisteitä.
Charlie poliisina

| Charlie poliisina> Easy Street |
| --- | --- |

Ohjaaja:  Charles Chaplin
Käsikirjoittaja:  Charles Chaplin
Tuottaja:  Henry P. Caulfield
Kuvaaja:  Roland Totheroh
Leikkaaja:  Charles Chaplin
Pääosat:  Charlie Chaplin   Edna Purviance   Eric Campbell
Valmistustiedot
Valmistusmaa:  Yhdysvallat
Tuotantoyhtiö:  Mutual Film
Levittäjä:  Mutual Film
Ensi-ilta:  22. tammikuuta 1917
Kesto:  19 min
Alkuperäiskieli:  mykkäelokuva (alkuperäiset välitekstit englanniksi)
Aiheesta muualla
IMDb 
Elonet
AllMovie
Infobox OKNimi-testi OK: 
Easy Street
Charlie poliisina (Easy Street, esitetty Suomessa myös nimellä Hiljainen katu) on Charlie Chaplinin ohjaama vuoden 1917 mykkä lyhytelokuva.
Charlie poliisina sijoittuu lavastettuun etelälontoolaiseen maisemaan. Elokuvan lavastukset maksoivat tuohon aikaan paljon, 10 000 dollaria. Elokuvan alkuperäinen nimi Easy Street on todennäköisesti viittaus Lontoon Walworthin Easy Streetiin, jossa Chaplin kasvoi. Elokuvan kuvaksissa oli vaikeuksia, ja sen valmistuminen viivästyi selvästi. Mutual Film joutui antamaan helmikuun 1. päivänä lausunnon elokuvan myöhästymisen syistä.
Elokuvan tarina oli viktoriaanisen ajan melodraaman parodia. Siinä Chaplinin esittämä hahmo eksyy lähetystaloon, missä ihastuu Edna Purviancen esittämään lähetystyöntekijään, minkä ansiosta Chaplin päättää muuttaa elämänsä suunnan. Hänestä tulee poliisi ja hän joutuu heti Easy Streetille, jota terrorisoi Eric Campbellin esittämä hahmo. Elokuvaa pidetään muiden Mutualin loppukauden elokuvien rinnalla Chaplinin parhaimpiin lukeutuvana.
Aiheesta muualla

Charlie poliisina Internet Movie Databasessa (englanniksi)
Charlie poliisina Elonet.
1-metoksi-2-propanoli

| 1-metoksi-2-propanoli |
| --- | --- |

Tunnisteet
IUPAC-nimi:  1-metoksipropan-2-oli
CAS-numero:  107-98-2
PubChem CID:  7900
SMILES:  CC(COC)O
Ominaisuudet
Molekyylikaava:  C4H10O2
Moolimassa:  90,12 g/mol
Sulamispiste:  −96 °C
Kiehumispiste:  119–122 °C
Tiheys:  0,922 g/cm3
Liukoisuus veteen:  Liukenee veteen
1-metoksi-2-propanoli (C4H10O2) eli propyleeniglykolimetyylieetteri tai propyleeniglykolimonometyylieetteri on alkoholeihin ja eettereihin kuuluva orgaaninen yhdiste. Yhdistettä voidaan käyttää liuottimena.
Ominaisuudet, valmistus ja käyttö

Huoneenlämpötilassa 1-metoksi-2-propanoli on väritöntä nestettä. Yhdiste liukenee erittäin hyvin veteen ja liukenee lisäksi useisiin orgaanisiin liuottimiin, kuten etanoliin, dietyylieetteriin ja asetoniin. Yhdiste ärsyttää ihoa, silmiä ja hengityselimiä.
1-metoksi-2-propanolia valmistetaan metanolin ja propyleenioksidin reaktiolla.
1-metoksi-2-propanolia käytetään muun muassa maalien, painomusteiden, useiden hartsien, selluloosajohdannaisten ja öljyjen liuottimena. Muita käyttökohteita on esimerkiksi jarrunesteissä, lämmönsiirtonesteissä ja jäätymisenestoaineena dieselissä.